[{"text_idx": "#000000", "text": "Canolfan Creuddyn yn agor ei drysau i fusnesau lleol"}, {"text_idx": "#000002", "text": "Mae canolfan fusnes newydd yn Llanbedr Pont Steffan wedi cael ei hagor yn swyddogol at ddefnydd y gymuned a busnesau yr wythnos hon."}, {"text_idx": "#000005", "text": "Mae Creuddyn yn adeilad o\u2019r radd flaenaf sy\u2019n cynnig unedau busnes i fusnesau lleol, y sector gofal cymdeithasol a sefydliadau elusennol, a bydd yn berffaith ar gyfer busnesau newydd sy\u2019n chwilio am eiddo yn y dref. Bydd yn gyfleuster cymunedol newydd cyffrous a fydd yn dod a\u0302 phobl at ei gilydd, yn helpu i fynd i\u2019r afael ag unigedd cymdeithasol, yn cefnogi swyddi, yn darparu cyfleoedd hyfforddi, ac yn darparu ar gyfer mentrau cymdeithasol."}, {"text_idx": "#000006", "text": "John Jenkins yw Cadeirydd Barcud. Dywedodd: \u201cRydyn ni wrth ein bodd o weld dros tair blynedd o waith yn dwyn ffrwyth wrth i\u2019r safle allweddol hwn yn Llanbedr Pont Steffan agor. Ynghyd a\u0302\u2019n cyllidwyr, hoffwn ddiolch a thalu teyrnged i\u2019r ti\u0302m dylunio a\u2019r contractwr lleol sydd wedi helpu i wireddu ein gweledigaeth. Bydd Creuddyn yn darparu adeilad datblygu menter a fydd yn cefnogi adfywio\u2019r dref, yn creu cyfleoedd hyfforddi a chyflogaeth newydd, ac yn cyfrannu at ddatblygu\u2019r economi sylfaenol leol. Mae Creuddyn wrth wraidd ein cynlluniau i ddarparu hyfforddiant i gael gwaith, a datblygu mentrau cymdeithasol. Bydd hefyd yn gwella ein gwaith partneriaeth agos gydag ysgolion lleol, colegau technegol a Phrifysgol Cymru y Drindod Dewi Sant.\u201d"}, {"text_idx": "#000009", "text": "Y Cynghorydd Ellen ap Gwynn yw Arweinydd Cyngor Sir Ceredigion a Chyd-gadeirydd Partneriaeth Tyfu Canolbarth Cymru. Dywedodd: \u201cMae cefnogi datblygiad Creuddyn yn rhan o flaenoriaethau corfforaethol allweddol y Cyngor; sef helpu i roi hwb i\u2019r economi. Rydym yn credu\u2019n gryf bod buddsoddi mewn gweithgarwch economaidd yn ein trefi yn hanfodol er mwyn sbarduno bywiogrwydd a\u2019u gwneud yn lleoedd ffyniannus i fyw, gweithio ac ymlacio ynddyn nhw. Mae\u2019n wych gweld bod datblygiadau fel hyn wedi elwa o\u2019r cyllid a flaenoriaethwyd yn rhanbarthol gan bartneriaeth Tyfu Canolbarth Cymru ers ei ffurfio yn 2015. Rwy\u2019n dymuno pob lwc a llwyddiant i unrhyw fusnesau newydd a busnesau twf sy\u2019n ffodus o fod wedi\u2019u lleoli yng nghanolfan Creuddyn.\u201d"}, {"text_idx": "#000010", "text": "Diben craidd y datblygiad yw ysgogi adfywiad yn nhref Llanbedr Pont Steffan drwy ddarparu mannau busnes ecogyfeillgar modern i dyfu busnesau yn yr ardal, yn enwedig yn y sector gofal cymdeithasol."}, {"text_idx": "#000012", "text": "\u201cMae Creuddyn yn enghraifft wych o sut mae\u2019r ymyrraeth hon yn gweithio \u2013 nid yn unig y bydd yr uned fusnes newydd yn helpu i ddod a\u0302 gwell swyddi a gwasanaethau yn nes at adref, ond bydd hefyd yn helpu i roi hwb i\u2019r economi leol ac yn cael effaith gadarnhaol ar newid yn yr hinsawdd, gan gynnig mynediad i bobl at swyddi a gwasanaethau heb fod angen car.\u201d"}]